
V E N D I M
Nr. 114, datë 31.3.2002

Për disa  ndryshime në vendimin nr.429, datë 25.3.1996 të këshillit të Ministrave "për kohën e punës dhe të pushimit në sistemin e shëndetësisë"

Në mbështetje të nenit 100 të Kushtetutës dhe të neneve 81, 87 dhe 91 të ligjit nr.7961, datë 2.7.1995 "Kodi i Punës i Republikës së Shqipërisë", me propozimin e Zëvendëskryeministrit dhe Ministër i Punës dhe Çështjeve Sociale dhe të Ministrit të Shëndetësisë, Këshilli i Ministrave

V E N D O S I:

Në vendimin nr.429, datë 25.3.1966 të Këshillit të Ministrave të bëhen këto ndryshime:
1. Pika 4 të ndryshohet si më poshtë vijon:
"4. Çdo orë pune e kryer nga ora 19.00 deri në orën 22.00 paguhet sipas rregullave të parashikuara në nenin 81 të ligjit nr.7961, datë 2.7.1995 "Kodi i Punës i Republikës së Shqipërisë"."
2. Pika 6 të ndryshohet si më poshtë vijon:
"6. Puna e kryer ditën e dielë ose në ditët e festave zyrtare kompensohet me një shtesë, sipas rregullave të parashikuara në nenin 87 të ligjit nr.7961, datë 2.7.1995 "Kodi i Punës i Republikës së Shqipërisë".”
3. Pika 7 të ndryshohet si më poshtë vijon:
"7. Për orët suplementare të punës, që nuk janë kompensuar  me pushim, punëmarrësit i jepet paga normale dhe një shtesë mbi pagë, sipas rregullave të parashikuara në nenin 91 të ligjit nr.7961, datë 2.7.1995 "Kodi i Punës i Republikës së Shqipërisë"."
Ky vendim hyn në fuqi pas botimit në Fletoren Zyrtare.

